**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  23 – 9 – 2025

 **ΑΜΑΡΟΥΣΙΟΥ Αρ. Πρ.:** 234

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: Σύλλογο Συγγενών θυμάτων Τεμπών**

 **Κοινοποίηση: Δ. Ο. Ε. , Συλλόγους Εκπ/κών Π. Ε. της χώρας,** **ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

**ΨΗΦΙΣΜΑ ΣΥΜΠΑΡΑΣΤΑΣΗΣ**

**στον ΠΑΝΟ ΡΟΥΤΣΙ**

Το Διοικητικό Συμβούλιο του Σωματείου Εκπαιδευτικών Π. Ε. Αμαρουσίου εκφράζει την αμέριστη συμπαράστασή του στον κ. Πάνο Ρούτσι, ο οποίος για όγδοη συνεχόμενη ημέρα παραμένει στην Πλατεία Συντάγματος πραγματοποιώντας απεργία πείνας. Η ύστατη αυτή μορφή αγώνα συνδέεται με την απαίτησή του να αποκαλυφθεί η αλήθεια γύρω από τις συνθήκες θανάτου του παιδιού του, θύματος της τραγωδίας – εγκλήματος των Τεμπών.

Ο αγώνας του κ. Ρούτσι αποτελεί κραυγή δικαιοσύνης, όχι μόνο για τον ίδιο και την οικογένειά του, αλλά και για ολόκληρη την κοινωνία που ζητά πλήρη διαλεύκανση της υπόθεσης και απόδοση ευθυνών. Η πολιτεία οφείλει να δώσει ξεκάθαρες απαντήσεις και να σεβαστεί το δικαίωμα των πολιτών στην αλήθεια και στη δικαιοσύνη.

Το Σωματείο μας:

• Στέκεται στο πλευρό του κ. Ρούτσι και της οικογένειάς του.

• Εκφράζει την αλληλεγγύη του σε όλους τους συγγενείς των θυμάτων της τραγωδίας των Τεμπών και συμπαραστέκεται – συστρατεύται στον αγώνα τους για απονομή δικαιοσύνης.

• Καλεί την Πολιτεία να αναλάβει άμεσα τις ευθύνες της ώστε να αποδοθεί δικαιοσύνη για τα θύματα και τις οικογένειες του εγκλήματος των Τεμπών.

Δεν μπορούμε να μένουμε σιωπηλοί όταν τίθενται σε δοκιμασία η ανθρώπινη αξιοπρέπεια, η μνήμη των θυμάτων και η δικαιοσύνη.

Είμαστε με τους γονείς των θυμάτων των Τεμπών μέχρι τέλους.

Η Δικαιοσύνη δε θα έρθει μόνη της, θα τη φέρουν οι αγώνες μας!

Καλούμε εργαζόμενους και εργαζόμενες, το λαό και τη νεολαία, καθημερινά στο Σύνταγμα, για να εκφράζει τη συμπαράσταση του.

**Καλούμε τους/τις εκπαιδευτικούς, τους Συλλόγους Π.Ε. και τις ΕΛΜΕ, τη ΔΟΕ να πάρουν**

**αποφάσεις και συντεταγμένα να κατέβουμε στο Σύνταγμα την Κυριακή 28 – 9 – 2025, ώρα 18:30.**

